මෙරටට පැමිණෙන විදේශිකයන් අතරින් කොරෝනා ආසාදිතයින් වාර්තාවීම ඉහළයාම හේතුවෙන් එලෙස පැමිණෙන පිරිස් පාලනය කිරීමට සිදුවන බව වසංගත රෝග විද්‍යා අංශය ප්‍රකාශ කළා.එමෙන්ම, අද දිනයේ තවත් ආසාදිතයින් 168 ක් වාර්තාවීමත් සමඟ මෙරට සමස්ත කොරෝනා ආසාදිතයින්ගේ සංඛ්‍යාව 96,354 දක්වා ඉහළ ගියා.රෝහල්ගතව ප්‍රතිකාර ලැබූ තවත් ආසාදිතයින් 221 දෙනෙකු සුවය ලබා අද රෝහල්වලින් පිටව යාමත් සමඟ මෙරට සුවය ලැබූ සමස්ත කොරෝනා ආසාදිතයින් සංඛ්‍යාව 92,832 ක් ලෙස සටහන් වනවා.මේ අතර, උත්සව සමය වෙනුවෙන් නිකුත් කළ සෞඛ්‍ය මාර්ගෝපදේශවලට අනුගත නොවූ පුද්ගලයින් දිවයිනේ ඇතැම් ස්ථානවලින් වාර්තා වූ බව මහජන සෞඛ්‍ය පිළිබඳ නියෝජ්‍ය සෞඛ්‍ය අධ්‍යක්ෂ ජනරාල් විශේෂඥ වෛද්‍ය එස්.එම්.ආනල්ඩ් පවසනවා.සෞඛ්‍ය මාර්ගෝපදේශ කඩ කරමින් කරමින් ජනතාව දිගින් දිගටම කටයුතු කළහොත් නීතිමය ක්‍රියාමාර්ග ගැනීමට සිදුවනු ඇති බවයි ඔහු වැඩිදුරටත් කියා සිටියේ.වසංගත රෝග විද්‍යා අංශයේ අධ්‍යක්ෂ විශේෂඥ වෛද්‍ය සුදත් සමරවීර සඳහන් කළේ, විදේශයන් හි සිට මෙරටට පැමිණෙන පිරිස් අතරින් කොරෝනා ආසාදිතයින් වාර්තාවීම ඉහළ ගොස් ඇති බවයි.